Ensenyament ajorna la preinscripció a la primera setmana d'abril
PENDENTS DEL FORMULARI
Ensenyament ajorna la preinscripció a finals de la primera setmana d'abril
El formulari per a les famílies no està disponible, a l'espera que el ministeri resolgui sobre la casella lingüística
Barcelona - Dilluns, 19/02/2018 | Actualitzada 20/02/2018 - 18:12
La Conselleria d'Ensenyament ha anunciat aquest dilluns que el procés de preinscripció escolar per al pròxim 2018-2019 s'obrirà a finals de la primera setmana d'abril, una vegada finalitzades les vacances de Setmana Santa i amb un retard de gairebé un mes respecte al calendari de l'any passat. El departament no publica, però, el formulari que hauran d'omplir les famílies, ja que s'està a l'espera que el Ministeri d'Educació en defineixi d'una vegada el disseny. En concret, cal veure com es respon a la voluntat que el castellà sigui també llengua vehicular a les escoles catalanes, com ha anunciat el ministre Íñigo Méndez de Vigo.
Ensenyament assegura que, malgrat la tempesta política que ha generat la possible casella lingüística, els tècnics del departament han seguit treballant aquests dies amb normalitat, amb les reunions programades amb diferents representants escolars per comunicar-los com es desenvoluparà aquest procés. Afirma també desconèixer quines són les intencions del Govern central, tot i que confia a poder publicar durant la primera quinzena de març la resolució que doni llum verda a la preinscripció a Catalunya.
L'anunci de les dates l'ha fet la conselleria per donar resposta a les inquietuds de les famílies i tenint en compte que molts centres educatius ja han iniciat les seves respectives jornades de portes obertes.
Entre les novetats d'aquest any, destaca la reducció del temps d'espera entre el moment que es completa la preinscripció i el de la matrícula, de manera que les famílies no tindran tantes setmanes d'incertesa. També es posa en marxa la preinscripció electrònica en els cicles formatius de grau superior de formació professional, de manera que s'elimina la preinscripció en paper, com a primer pas que s'extindria més endavant a altres etapes educatives.
Temes: Català Castellà Íñigo Méndez de Vigo Política lingüística Preinscripció escolar Educació a Catalunya
Temporal a Catalunya i València per la borrasca 'Gloria' | Última hora en directe
L'Audiència Nacional investiga Tous pel farcit de les seves joies
L'escuma del mar envaeix els carrers de Tossa de Mar pel temporal | VÍDEO
Girona tem que s'hagi de desguassar el pantà de Susqueda i que això desbordi el riu Onyar
Les onades entren al Port Olímpic de Barcelona | VÍDEO
Aragonès: «Si el diàleg amb el Govern no avança, tornarem a exercir l'autodeterminació»
Junqueras intenta revocar a Europa el seu veto com a eurodiputat